Puteri Sarah Liyana

Puteri Sarah Liyana binti Megat Kamaruddin (lahir 1 Disember 1985) ialah seorang pelakon, penerbit dan peragawati wanita Malaysia. Memulakan kerjaya awal sebagai pelakon iklan, beliau dikenali dengan peranan lakonan di televisyen dan filem. Antara drama lakonannya ialah Sari Maya 2 (2009), Asmaradana (2010), Indera Joned (2012), Evolusi KL Drift: The Series (2012–2013), Sabarlah Duhai Hati (2021) dan Andai Itu Takdirnya (2023). Beliau juga telah berlakon dalam filem seperti Lu Pikirlah Sendiri de Movie (2010), Usin UFO dan Radhi Rudy Bin Dadu (2016). Pada tahun 2023, beliau melancarkan memoir pertamanya, Puteri Sarah: Terus Melangkah.

Kehidupan awal
Puteri Sarah dilahirkan pada 1 Disember 1985 di London, England dan dibesarkan di Kuala Lumpur serta Johor Bahru, Johor. Beliau merupakan anak sulung daripada empat beradik kepada pasangan Megat Kamaruddin bin Megat Shamsuddin dan Paridah binti Puteh. Beliau juga berasal dari susur galur darah keturunan Megat Terawis. Bapanya merupakan Ahli Jawatankuasa Persatuan Keturunan Megat Terawis Malaysia.

Beliau memiliki kelulusan Ijazah Sarjana Muda Pengurusan Pelancongan dan Hospitaliti dari Universiti Teknologi MARA (UiTM), Shah Alam.

Kerjaya
Puteri Sarah terlebih dahulu menjadi peragawati iklan bagi DiGi (kini CelcomDigi), F&N, AG2000 dan Nivea. Di awal penglibatannya, beliau menggunakan nama Sarah Kamaruddin untuk kerjayanya. Kerjaya lakonannya bermula sebagai pelakon undangan untuk sitkom Dunia Anita yang disiarkan di TV3, seterusnya menjadi pelakon tambahan dalam filem Tipah Tertipu The Movie lakonan kumpulan Ruffedge. Beliau kemudian ditawarkan berlakon bersama Mawi dalam filem Aduh Saliha arahan M. Nasir dengan melakonkan watak sebagai Saliha, sebelum menarik diri berikutan filem itu gagal disiapkan mengikut jadual.

Selepas itu, pada tahun 2010, beliau berlakon bersama pelawak Nabil Ahmad dalam filem Lu Pikirlah Sendiri de Movie dengan memegang watak Natasya. Pada tahun itu juga, Puteri Sarah berlakon dalam beberapa drama TV yang semuanya disiarkan di TV3, antaranya ialah Asmardana, Janji Kekasih dan Tipah Vavavoom. Pada masa yang sama, beliau juga dilantik sebagai duta dan jurucakap Silky Girl. Dari Oktober 2012 sehingga Mac 2013, beliau berlakon dalam drama Evolusi KL Drift: The Series yang diadaptasi dari filem 2008 bertajuk sama arahan dan lakonan Syamsul Yusof (kemudian menjadi suaminya). Menerusi drama ini, beliau memegang watak sebagai Tasha, seorang pelajar kolej yang dibesarkan dalam keluarga berada yang bermasalah, sering berkunjung ke kelab malam bagi melepaskan tekanan. Kehidupannya berubah selepas berkenalan dengan Zack.

Bekerja di bawah arahan Sabri Yunus, Puteri Sarah memegang watak tajuk dalam drama Sufiyah yang disiarkan di Astro Prima. Ia merupakan satu-satunya drama lakonannya bagi tahun 2013. Dua tahun kemudian, beliau berlakon drama pertama lakonannya selepas berkahwin dengan Syamsul Yusof pada Mac 2014, Cinta Berkalung Duri 2. Pada tahun 2016, Puteri Sarah berlakon dalam dua filem, iaitu Usin UFO dan Radhi Rudy Bin Dadu. Akan tetapi, beliau mengambil keputusan untuk bersara dari bidang lakonannya bagi menumpukan perhatian kepada keluarganya.

Pada tahun 2021, selepas lima tahun berehat, Puteri Sarah kembali aktif dalam bidang lakonan dengan berlakon dalam drama Melastik Ke Hatimu sebagai Faida dan Sabarlah Duhai Hati sebagai Dian, yang kedua-duanya disiarkan di TV3 serta drama Ustazah Robotik untuk TV AlHijrah. Pada Mac 2023, beliau menulis lagu pertamanya, "Terus" yang dinyanyikan oleh Sarah Fazny dan Zayani hasil nukilan Faizal Ulwi. Beliau berlakon bersama Shukri Yahaya dan Hannah Delisha dalam drama adaptasi novel, Andai Itu Takdirnya dengan memegang watak Umairah. 

Puteri Sarah melancarkan buku autobiografi pertamanya, Puteri Sarah: Terus Melangkah yang dilancarkan pada 30 Mei 2023 semasa Pesta Buku Antarabangsa Kuala Lumpur 2023 yang berlangsung di Pusat Dagangan Dunia Kuala Lumpur (WTCKL). Buku ini mendedahkan kisah peribadi sebenar beliau yang tidak pernah dikongsikan kepada umum. Beliau mengakui banyak kali air matanya menitis sepanjang proses menyiapkan buku sulungnya.

Beliau juga muncul dalam drama Hijrah Jannah dengan memegang watak Munirah yang disiarkan di Astro Ria bermula 5 Jun 2023.

Kehidupan peribadi
Puteri Sarah sebelum ini telah menjalin hubungan dengan pelakon, Ammar Alfian selama lima tahun. Pada awal 2013, beliau telah mula bertudung.

Beliau telah berkahwin dengan pelakon Syamsul Yusof pada 8 Mac 2014. Majlis perkahwinan Syamsul dan Puteri Sarah telah berlangsung di Masjid Al-Mukarramah, Bandar Sri Damansara, pasangan ini diijabkabulkan sebagai pasangan suami isteri yang sah oleh Penolong Pendaftar Nikah Kariah Masjid Al-Mukarramah, Mat Syaharuddin Ar Rashid pada jam 11:30 pagi dengan hanya sekali lafaz bersertakan dengan mas kahwin berjumlah RM1,111. Majlis perkahwinan Syamsul dan Puteri Sarah dihadiri oleh ahli keluarga pengantin lelaki dan perempuan, sahabat handai dan sanak saudara serta rakan-rakan artis.

Pada 19 April 2017, Puteri Sarah selamat melahirkan anak lelaki kira-kira pukul 6.30 pagi Rabu. Bayi seberat 3.5 kilogram itu dilahirkan di Pusat Perubatan Pantai Bangsar, dekat sini. Berita gembira ini disampaikan oleh suami beliau menerusi laman sosial dan mengumumkan nama anak mereka iaitu Syaikhul Islam. Pada 16 Mac 2019, pasangan ini dikurniakan cahaya mata kedua, iaitu anak perempuan sulung yang bernama Sumayyah.

Pada Januari 2023, suami Puteri Sarah, Syamsul Yusof membuat kenyataan akbar bahawa dia telah berkahwin secara senyap di Thailand dengan wanita yang kurang dikenali bernama Ira Kazar, anak kepada pelakon veteran Kazar Saisi. Perkahwinan secara senyap itu tidak mendapat keizinan daripada Puteri Sarah, sekaligus mencetuskan perbalahan antara mereka. Puteri Sarah telah menuntut cerai di mahkamah pada Januari 2023 dan kes dibicarakan pada Februari. Menurut Sarah, perihal Syamsul–Ira telah berlaku sejak 2019, dan ditentang kuat kerana tidak dilangsungkan dengan telus serta tidak mendapat restu. Pada 22 Mac 2023, Puteri Sarah menuntut hak penjagaan penuh ke atas dua anaknya, Syaikhul Islam dan Sumayyah di kaunter Pendaftaran Mahkamah Tinggi Syariah. Kemudian, pada 9 April 2023, Puteri Sarah dan Syamsul telah mencapai kata sepakat untuk bercerai pada 18 April. Namun, mereka gagal mencapai kata sepakat untuk bercerai pada tarikh yang ditetapkan, apabila Syamsul mengenakan dua syarat yang mana ia ditolak oleh Puteri Sarah. Beliau kemudian menyatakan di laman Instagram beliau bahawa perkahwinannya dengan Syamsul dianggap sebagai satu penyesalan terbesar dalam hidupnya. Puteri Sarah dan Syamsul akhirnya bercerai talak satu pada 14 Jun 2023 di Mahkamah Tinggi Syariah Kuala Lumpur.

Filemografi
Filem
 Tahun Tajuk Watak Catatan 2006 Tipah Tertipu The Movie Gadis 2 Filem pertama, pelakon tambahan  2010 Lu Pikirlah Sendiri de Movie Natasya  2016 Usin UFO Husna Radhi Rudy Bin Dadu Tasha 2023 Memburu Dr. Azizah 

Drama
 Tahun Tajuk Watak Saluran TV Catatan 2005–2007 Dunia Anita Nabila TV3 Drama pertama, episod: Adik Angkat 2005–2008 Puteri   2006 Kawan   2007 Kisah Yusof  2008 Renjis  Astro Ria 2008–2009 Pepaya  TV3 Pelakon undangan  Dendam Zita 2009 Sari Maya 2  Sally TV9 2010 Sirah Cinta Qistina TV1 Asmaradana  Mimi TV3 Na O Mei Na O Mei muda Putera Katak  Zara Janji Kekasih  Syafiqah Tipah Vavavoom  Linda 2011 Cinta Antara Kita  Alia Tentang Dhia Zetty2012 Pelangi Kasih  Azlin  Friday I'm In Love  Bella TV9 Pelakon undangan Indera Joned  RinaTV3 Suri Bella Cinta Berkalung Duri Wani TV2 2012–2013 Evolusi KL Drift: The Series Tasha2013 Berpaling Dari Syurga Teha Sufiyah Sufiyah Astro Prima 2015  Cinta Berkalung Duri 2 Wani  TV2 2021 Melastik Ke Hatimu Faida TV3 Sabarlah Duhai Hati Dian Ustazah Robotik Asma TV AlHijrah 2022 Anak Beranak Abe Yie Shima TV3 Suri Hati Intan Aku Seorang Perempuan Jasmin TV9 2023 Andai Itu Takdirnya (Musim 1) Umairah  Astro Ria Sut Putih Sarah TV Okey Episod 13: "Tibi" Saya Tunggu Awak Hanna Mardhiah TV1 Hijrah Jannah Munirah  Astro Ria Melastik Ke Hatimu 2 Faida  TV3 Ratu Lori Shima TV Okey 2024–2025 Polis Peronda Inspektor Sarah TV3 2025 Sekam Di Dada Rozie 2026 Andai Itu Takdirnya (Musim 2) Umairah  Astro Ria

Telefilem
 Tahun Tajuk Watak Saluran TV Catatan  2009 Sampai Syurga HabibahTV3 Telefilem pertama 2012 Senandung Cinta Liyana 2013 Sandal & Serban Siti Zaleha  Astro Oasis   Awang Batil Terakhir Maria Astro Prima 2016 Gelap Yang Terang Sue TV2 2020 Takbir Dari Belantara Fatihah TV1 Kasyaf Gelang Iblis Ana Astro Citra 2021 Ayat Dari Langit Faizah Jangan Curi Hati Saya Dr Sharmila  TV1 2022 Tanggang Langgang Melur TV3 Kuasa 3 Malam: Cikgu Nerd Ustazah Hanun TV9 Syurga Nur Muhammad  Marlia Awesome TV Selut Mawar TV2 2024 Melastik Ke Hatimu Raya  Faida TV3 Dendam Hantu Viral  Leha Letop Astro Warna Budak Pendamping  Puan Net Unifi TV TBA Andai Itu Takdirnya Raya Umairah Astro Ria

Televisyen
 Tahun Tajuk Peranan Saluran TV Catatan 2022 Next To Neelofa (Musim 2)
| Artis Jemputan 
| Astro Ria
|
|-
| 2022–kini
! Ruang Siar| 
| SIAR
| Juga sebagai penerbit eksekutif
|-
| 2023
! Sepahtu Reunion Live 2023| Izzah 
| rowspan="2"| Astro Warna
| Artis Jemputan: Episod "Kerana Aku Manusia Biasa"
|-
| 2024
! Muzikal Lawak Superstar (musim 4)'' Peserta Kumpulan Gebu

Diskografi
+Single Tahun Tajuk Penyanyi2023  Sarah Fazny dan Zayani

 Bibliografi 


Anugerah dan pencalonan
 Tahun Anugerah Kategori Penerima/Karya tercalon Keputusan  2023 Anugerah Bintang Popular Berita Harian ke-35 Aktres TV Popular Puteri Sarah Liyana  

 Rujukan 

 Pautan luar 





Kategori:Kelahiran 1985
Kategori:Pelakon wanita Malaysia
Kategori:Muslim Malaysia
Kategori:Orang dari Kuala Lumpur
Kategori:Orang dari Johor
Kategori:Pelakon wanita Malaysia abad ke-21
Kategori:Orang hidup
Kategori:Alumni Universiti Teknologi MARA
Kategori:Orang Malaysia berketurunan Melayu
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia